సురాపానం (సినిమా)

సురాపానం (ఆంగ్లం: Suraapanam, ట్యాగ్‌లైన్: కిక్ అండ్ ఫన్), 2022 జూన్ 10న విడుదలయిన తెలుగు సినిమా. అఖిల్ భవ్య క్రియేషన్స్ పతాకంపై మట్ట మధు యాదవ్ నిర్మాణ సారథ్యంలో సంపత్ కుమార్ దర్శకత్వం వహించి, నటించిన ఈ ఫాంటసీ థ్రిల్లర్, కామెడీ ఎంటర్టైనర్ సినిమాకు భీమ్స్ సెసిరోలియో సంగీతం అందించాడు. ప్రగ్యా నయన్ హీరోయిన్ గా నటించిన ఈ సినిమాలో అజయ్ ఘోష్, సూర్య, ఫిష్ వెంకట్, లక్ష్మణ్ మీసాల, చమ్మక్ చంద్ర తదితరులు ఇతర ముఖ్య పాత్రలలో నటించారు.

కథానేపథ్యం 
గ్రామంలోని తన స్నేహితులతో కలిసి చిన్నచిన్న దొంగతనాలు చేసే హీరో, ఒకరోజు చేసిన ఒక పొరపాటు వల్ల జరిగిన పరిణామాలను ఎలా ఎదుర్కున్నాడు అనే కథాంశంలో రూపొందిన సినిమా.

నటవర్గం 

 సంపత్ కుమార్ (మామిడి శివ)
 ప్రగ్యా నయన్  (పార్వతి)
 అజయ్ ఘోష్ (మల్లన్న)
 సూర్య (శివ)
 ఫిష్ వెంకట్
 లక్ష్మణ్ మీసాల (గూగుల్)
 చమ్మక్ చంద్ర (తోడేళ్ళ రాంబాబు)
 విద్యాసాగర్ (జాన్)
 అంజి వల్గుమాన్ (అంజన్న)
 గిరి పోతరాజు (క్వాటర్)
 మాస్టర్ అఖిల్ (శివ)
 సురభి ప్రభావతి
 త్రిపుర
 సుజాత దీక్షిత్
 కోటేశ్వరరావు (నాగరాజు)
 జెన్నీ (పూజారి)
 సాయికిరణ్ యాదవ్
 జబర్దస్త్ రాజమౌళి
 ఉవ్వగుంట రాజు
 వరుణ్
 బేబీ భవ్య

సాంకేతికవర్గం 

 సంగీతం: భీమ్స్ సెసిరోలియో
 సినిమాటోగ్రఫీ: విజయ్ ఠాగూర్
 ఎడిటింగ్: జెపి
 పబ్లిసిటీ డిజైన్స్: ధని ఏలె
 మాటలు: రాజేంద్రప్రసాద్ చిరుత
 పాటలు: సురేష్ గంగుల, అలరాజు, దేవ్ పవర్
 ఆర్ట్: భూపతి యాదగిరి
 కొరియోగ్రఫీ: సురేష్ కనకం
 కో-డైరెక్టర్: శ్రీనివాస్ రాయి
 పి.ఆర్.ఓ: మాడూరి మధు
 నిర్మాత: మట్ట మధు యాదవ్
 కథ-స్క్రీన్ ప్లే-దర్శకత్వం: సంపత్ కుమార్.

పాటలు 
భీమ్స్ సెసిరోలియో సంగీతం అందించిన ఈ చిత్రంలోని పాటలు ఆదిత్యా మ్యూజిక్ ద్వారా విడుదలయ్యాయి.

ప్రచారం 
 2021 ఫిబ్రవరి 13న హైదరాబాదు రవీంద్రభారతిలోని పైడి జైరాజ్ ప్రివ్యూ థియేటర్ లో జరిగిన సినివారం కార్యక్రమంలో తెలంగాణ ప్రభుత్వ భాషా సాంస్కృతిక శాఖ సంచాలకులు మామిడి హరికృష్ణ చేతులమీదుగా ఈ సినిమా టైటిల్ లోగో ఆవిష్కరించబడింది. 2021 ఆగస్టు 6న విరాటపర్వం సినిమా దర్శకుడు వేణు ఊడుగుల చేతుల మీదుగా ఈ సినిమా ఫస్ట్ లుక్ పోస్టర్ విడుదలయింది. 2022 ఏప్రిల్ 21న  ‘భీమ్లా నాయక్’ సినిమా దర్శకుడు సాగర్ కె చంద్ర ఈ సినిమా టీజర్ ను విడుదలచేశాడు. ఈ కార్యక్రమంలో నిర్మాత మట్ట మధు యాదవ్, మట్ట రాజు యాదవ్, దర్శకహీరో సంపత్ కుమార్, నటులు మీసాల లక్ష్మణ్, విద్యాసాగర్, గిరి పోతరాజు, ప్రణయ్‌రాజ్ వంగరి తదితరులు పాల్గొన్నారు.
 2022 జూన్ 6న ప్రసాద్ లాబ్స్ లో సురాపానం ప్రీ-రిలీజ్ కార్యక్రమం జరిగింది. తెలంగాణ సాంస్కృతిక శాఖ సంచాలకులు మామిడి హరికృష్ణ ముఖ్యఅతిథిగా పాల్గొన్న ఈ కార్యక్రమంలో దర్శకుడు సంపత్‌ కుమార్‌, ప్రగ్యా నయన్‌, ఫిష్‌ వెంకట్‌, మీసాల లక్ష్మణ్‌, చిత్రబృందం తదితరులు పాల్గొన్నారు.

విడుదల, స్పందన 
ఈ సినిమా 2022 జూన్ 10న తెలంగాణ, ఆంధ్రప్రదేశ్ రాష్ట్రాలలో 30 థియేటర్లలో విడుదలయింది. 'విభిన్నమైన కథనం, నటీనటుల ఫెర్ఫార్మెన్స్ లతో సినిమా ఆకట్టుకుంది' అని సాక్షి పోస్ట్, తెలుగు ఫిల్మీబీట్ లు పేర్కొన్నాయి.

మూలాలు

బయటి లింకులు 
 

2022 తెలుగు సినిమాలు
తెలుగు హాస్యచిత్రాలు